Struktura e Posaçme Anti-Korrupsion

Struktura e Posaçme Kundër Korrupsionit dhe Krimit të Organizuar, njohur më mirë si Struktura e Posaçme Anti-Korrupsion (SPAK), është një organ i pavarur gjyqësor i ngarkuar me hetimin e korrupsionit dhe krimit të organizuar në nivelet më të larta të qeverisë dhe shoqërisë në Shqipëri.

 Struktura 
SPAK-u përbëhet nga dy njësi. 

 BKH 
Byroja Kombëtare e Hetimit (BKH) është një njësi e specializuar e policisë gjyqësore e cila heton veprat penale që janë në juridiksionin e Prokurorisë së Posaçme, në përputhje me dispozitat e nënvizuara në Kodin e Procedurës Penale. BKH përbëhet nga titullari (drejtori), hetuesit dhe shërbimet e ofruara nga Policia Gjyqësore të cilat janë nën mbikëqyrjen e kontrolluar të Prokurorisë së Posaçme. Njihuni me reformën në drejtësi

 PPKKO 
Prokuroria e Posaçme kundër Korrupsionit dhe Krimit të Organizuar (PPKKO ose Prokuria e Posaçme) ndjek dhe përfaqëson prokurorinë në emër të shtetit pranë Gjykatave Speciale. Merr masa dhe mbikëqyr ekzekutimin e vendimeve penale dhe kryen detyra të tjera të caktuara me ligj. Prokuroria e Posaçme i kryen funksionet e saj në mënyrë të pavarur nëpërmjet prokurorëve të posaçëm, të cilët emërohen nga Këshilli i Lartë i Prokurorisë.

 Hetime 
 Afera e inceneratorëve
 Ish-ministri Lefter Koka
 Ish-deputeti Alqi Bllako
 Ish-zëvendëskryeministri Arben Ahmetaj hetohet për korrupsion

 Ish-presidenti Ilir Meta hetohet për korrupsion dhe lobim

 Tragjedia e Gërdecit: ndër tjerash hetohet ish-ministri i Mbrojtjes Fatmir Mediu për shpërdorim detyre

 Privatizimi i kompleksit "Partizani", ndër tjerash hetohen familjarë të ish-kryeministrit Sali Berisha
 Arrestimi i dhëndrrit të Sali Berishës, Jamarbër Malltezi
 Masa e sigurisë "detyrim paraqitjeje" për Sali Berishën

 Ministrja e Jashtme Olta Xhaçka për tjetërsimin e pronave të ushtrisë në Sarandë e Shëngjin

 Afera 5D në Bashkinë e Tiranës (korrupsion në tendera dhe pastrim parash)
 Erion Veliaj (kryebashkiak i Tiranës, arrestuar në shkurt 2025 për korrupsion pasiv dhe aktiv, pastrim parash përmes OJF-ve; Shkarkuar nga këshillia bashkiak Tiranë, rikthyer në detyrë nga Gjykata Kushtetuese; çështja në gjykim)
 Ajola Xoxa (bashkëshortja e Veliajt, e përfshirë në skemën e korrupsionit)
 Redi Molla (ish-drejtor në Bashki, nën gjykim për aferën 5D)
 Mariglen Qato (ish-drejtor në Bashki, në gjykim për të njëjtën çështje)

 Afera e tenderave në AKSHI (Agjencia Kombëtare e Shoqërisë së Informacionit), duke përfshirë manipulim tenderash, pengmarrje dhe grup kriminal të strukturuar.
 Ergys Agasi (urdhër-arrest për korrupsion, konkurrencë të paligjshme me dhunë, pastrim parash; në kërkim nga policia që nga dhjetori 2025)
 Ermal Beqiri (bashkëpunëtor i Agasit, në kërkim për akuza të ngjashme)
 Mirlinda Karçanaj (drejtore e AKSHI, arrest shtëpie për shkelje të barazisë në tendera dhe grup të strukturuar kriminal)
 Hava Delibashi (zv.drejtore e AKSHI, arrest shtëpie për akuza të ngjashme)
 Erion Ismaili (zv.drejtor i Policisë së Tiranës, pezullim detyre dhe ndalim daljeje nga vendi)

 Çështja e korrupsionit në infrastrukturë dhe energji
 Belinda Balluku (Zv.Kryeministre dhe Ministre e Infrastrukturës, pezullim detyre dhe ndalim daljeje nga vendi për shkelje të barazisë në tendera, si tuneli i Llogarasë dhe Unaza e Madhe)
 Erald Elezi (drejtor i KESH, masa sigurie për shpërdorim detyre dhe falsifikim dokumentesh)
 Gentian Gjyli (drejtor i ARRSH, arrest shtëpie për akuza të ngjashme)

 Gjykatat e Posaçme 

 Shkalla e Parë 
Gjykata e Posaçme e Shkallës së Parë për Korrupsionin dhe Krimin e Organizuar është pasardhëse e Gjykatës së Krimeve të Rënda. Ajo përbëhet nga 18 gjyqtarë, nga të cilët 5 janë të përhershëm dhe 13 të përkohshëm. Ajo gjykon të gjitha rastet e ngritura nga Prokuroria e Posaçme. 

 Shkalla e Dytë / Apeli 
Gjykata e Posaçme e Apelit për Korrupsionin dhe Krimin e Organizuar është instanca e apelimit të çështjeve nga Gjykata e Posaçme e Shkallës së Parë.

 Shiko më shumë 

 Pushteti gjyqësor në Shqipëri
 Reforma në Drejtësi

 Lidhje të jashtme 

 Llogaria në Twitter: @spak_albania

 Referime 

Kategoria:Gjyqësori i Shqipërisë